
Formáli rithirðis


Vegmóður er 20 ára! Fyrir 10 árum birtist á prenti afrek Vegmóðsfélaga gegnum fyrstu 10 árin. Núna á 20 ára afmælinu þótti tilheyra að sameina 10+10 árin í endurbættri útgáfu. Og hér sjáið þið þetta glæsta rit í allri sinni dýrð! Ekki hef ég fengið Nóbelsverðlaunin enn, þótt skrítið sé! Ég gefst ekki upp! Ég hlýt að fá þau næst! Í "göngufjarveru" minni vegna lappabrots, liðbandaslits, magaverkja og annars krankleika skráði (Guðrún) Fanney (Óskarsdóttir), vararitari Vegmóðs, allt sem Vegmóður afrekaði á þeim tíma. Ætti ég að setja ritið á markað í jólabókaflóðinu? Nei og þó "Uppgjör Vegmóðs" gæti orðið metsölurit!! Sævar (Hilbertsson) tók af skarið: "Ég set þetta á tölvu og síðan látum við fjölfalda ritið." Búið og basta! Ég lagði til að við græddum á ritinu og færum til Ástralíu!!! Nei annars! Verð afmælisritsins fer eftir útlögðum kostnaði við fjölföldun og bókband. Nú er ég komin í vandræði! Annaðhvort verður formálinn ævisagan eða hér kemur punkturinn yfir i-ið!! Ég vel punktinn!
Skrifað 17. júní 1988, 
Þorbjörg Hilbertsdóttir,
aðalritari Vegmóðs!

E.S. Ég ætlaði að skrifa hér dálítið, en ég held að ég sleppi því!!!

E.S. Teiknimyndasöfnun í höndum Fanneyjar þó einkum Hönnu! 
	Sævar meðhjálpari minn eða öfugt!!




	Formenn Vegmóðs 1968-1988

	Ár	Nöfn
	1968-69	Ólafur Haraldur Óskarsson
	1969-70	Sævar Hilbertsson
	1970-71	Sigríður Ingunn Ólafsdóttir
	1971-72	Svanfríður María Guðjónsdóttir
	1972-73	Guðrún Fanney Óskarsdóttir
	1973-74	Signý Þórkatla Óskarsdóttir
	1974-75	Jóhannes Þórólfur Gylfi Guðmundsson
	1975-76	Óskar Ástmundur Þorkelsson
	1976-77	Þorbjörg Hilbertsdóttir
	1977-78	Ólafur Haraldur Óskarsson
	1978-79	Valgerður Guðbjörg Björnsdóttir
	1979-80	Sævar Hilbertsson
	1980-81	Aðalsteinn Helgason
	1981-82	Þorbjörg Hilbertsdóttir
	1982-83	Reynir Gísli Karlsson
	1983-84	Ólafur Haraldur Óskarsson
	1984-85	Þorbjörg Hilbertsdóttir
	1985-86	Skarphéðinn Pétur Óskarsson
	1986-87	Anna Hansína Óskarsdóttir
	1987-88	Sæþór Skarphéðinsson





Núverandi félagar 
Vegmóðs og Léttfeta


	Nafn	Heimili	Póstnúmer	Heimasími	Fæðingardagur
	Anna Hansína Óskarsdóttir	Byggðarholti 25	270 MOSFELLSBÆR	666826	2. ág. 1941
	Ásta María Reynisdóttir	Rauðalæk 65	105 REYKJAVIK	35161	23.feb. 1962
	Ásta Þorkelsdóttir	Hraunbæ 108	110 REYKJAVIK	671575	27. des. 1908
	Aðalsteinn Helgason	Stórholti 47	105 REYKJAVIK	19863	15. okt. 1925
	Björn Þorsteinsson	Logalandi 16	108 REYKJAVIK	30871	23. maí 1967
	Dóra Wild	Reykjalundur	270 MOSFELLSBÆR	666200	4. sep. 1962
	Elín Birna Skarphéðinsdóttir	Víðihlíð 1	105 REYKJAVIK	39104	25. feb. 1982
	Gunnar Már Þráinsson	Fífuseli 17	109 REYKJAVIK	75887	8. apríl 1979
	Guðjón Karl Reynisson	Rauðalæk 65	105 REYKJAVIK	35161	13. nóv. 1963
	Guðrún Fanney Óskarsdóttir	Fífuseli 17	109 REYKJAVIK	75887	17. júní 1947
	Guðrún Lára Skarphéðinsdóttir	Víðihlíð 1	105 REYKJAVIK	39104	21. ág. 1975
	Hörður Jóhannesson	Stóragerði 3	108 REYKJAVIK	30297	21. júní 1969
	Ingibjörg Björnsdóttir	Logalandi 16	108 REYKJAVIK	30871	10. júlí 1940
	Jón Eiríksson	Austurbergi 34	111 REYKJAVIK	78174	4. júní 1954
	Karl Óskar Þráinsson	Fífuseli 17	109 REYKJAVIK	74887	6. ág. 1975
	María Jóna Geirsdóttir	Stórholti 47	105 REYKJAVIK	19863	15. mars 1960
	Ólafur H. Óskarsson	Logalandi 16	108 REYKJAVIK	30871	17. mars 1933
	Óskar Ingi Þorgrímsson	Byggðarholti 25	270 MOSFELLSBÆR	666825	17. ág. 1966
	Páll B. Sæþórsson	Flúðaseli 93	109 REYKJAVIK	77542	25. ág. 1981
	Reynir Gísli Karlsson	Rauðalæk 65	105 REYKJAVIK	35161	27. feb. 1934
	Signý Þórkatla Óskarsdóttir	Stórholti 47	105 REYKJAVIK	19863	19. maí 1930
	Sigríður Ingunn Ólafsdóttir	Rauðagerði 65	108 REYKJAVIK	34551	26. sep. 1912
	Sigríður Ósk Geirsdóttir	Austurbergi 34	111 REYKJAVIK	78174	17. des. 1956
	Skarphéðinn Jóhannesson	Stóragerði 3	108 REYKJAVIK	985-29001	30. júlí 1963
	Skarphéðinn P. Óskarsson	Víðihlíð 1	105 REYKJAVIK	39104	20. okt. 1951
	Skarphéðinn Sæþórsson	Flúðaseli 93	109 REYKJAVIK	77542	23. mars 1979
	Steinunn Maríusdóttir	Flúðaseli 93	109 REYKJAVIK	77542	20. des. 1941
	Svanfríður M. Guðjónsdóttir	Rauðalæk 65	105 REYKJAVIK	35161	30. des. 1940
	Sævar Hilbertsson	Hraunbæ 108	110 REYKJAVIK	671575	27. maí 1946
	Sæþór M. Sæþórsson	Flúðaseli 93	109 REYKJAVIK	77542	22. feb. 1977
	Sæþór Skarphéðinsson	Flúðaseli 93	109 REYKJAVIK	77542	22. feb. 1937
	Valgerður G. Björnsdóttir	Víðihlíð 1	105 REYKJAVIK	39101	13. jan. 1950
	Vilhjálmur Helgi Þorgrímsson	Byggðarholti 25	270 MOSFELLSBÆR	666825	4. apríl 1970
	Þorbjörg Hilbertsdóttir	Stóragerði 3	108 REYKJAVIK	30297	13. apríl 1939
	Þórdís K. Þorsteinsdóttir	Logalandi 16	108 REYKJAVIK	30871	24. okt. 1971
	Þorgrímur Ólafsson	Byggðarholti 25	270 MOSFELLSBÆR	666825	13. ág. 1941
	Þorkell G. Geirsson	Reykjalundur	270 MOSFELLSBÆR	666200	26. maí 1961
	Þórólfur Jóhannesson	Stóragerði 3	108 REYKJAVIK	30297	6. mars 1967
	Þráinn Sigurbjörnsson	Fífuseli 17	109 REYKJAVIK	75887	2. ág. 1947






Veturinn 1968-69

Formaður:
Ólafur Haraldur Óskarsson




"Veðurfregnir" 1968 - Haust

05.10.68
Farið upp fyrir Lögberg í sólskini og blíðu.

12.10.68
Gengið kringum Vífilsstaðavatn. Veður slarkfært.

19.10.68
Farið upp að Hafravatni. Rigning á köflum og rok.

26.10.68
Farið í Gálgahraun í sæmilegu veðri, en kalt.

02.11.68
Gengið upp á Rjúpnahæð og "niður". Frost og gola.

09.11.68
Farið að Selvatni. Dágott veður, aðeins andvari.

16.11.68
Farið í Heiðmörk í slagviðris rigningu, en hlýju.

23.11.68
Gengið í átt að Reynisvatni. Prýðilegt veður.

30.11.68
Gengið í Geldinganesi. Rok og rigning með "rósum".

07.12.68
Farið í Saltvík. Gengið út á Brimnes. Veður gott.

Gönguferð út á Brimnes í Kjósarsýslu. Þrjár kynslóðir tóku þátt, ásamt fylgjum og öðrum góðum vættum. Veður hið bezta og loft í mönnum. Tillaga kom um nafnbreytingu á sambandinu þar sem grunur leikur á að menn blóti á laun, breyta "Megrunarfélaginu Pundið" í "Fituklúbburinn Kílóið". Reynir reynir að ná kosningu í Kílóinu sem formaður.

14.12.68
Gengið frá Elliðaárstíflu í fínu veðri. Hvít jörð og logn.

28.12.68
Gengið út á Álftanes. Allir í jólaskapi. Gott veður, úði.




"Landið mitt" 1969 - Vor

04.01.69
Gengið inn að Skeiðvelli í miklu frosti og roki. Fossvogur.

11.01.69
Farið að Rauðavatni í nokkru frosti og logni. Skautað og gengið.

18.01.69
Gengið úti á Álftanesi í logni og góðu vetrarveðri. Bessastaðir skoðaðir.

26.01.69
Farið frá Hitaveitustokknum í Nauthólsvík. Gott veður.

08.02.69
Farið í göngu og á skauta á Hafravatni. Frost, en stillt.

15.02.69
Farið í göngu og á skauta á Hafravatni. Þórólfur niðrúr!!!

22.02.69
Gengið frá Kaldárseli (kom það nokkuð í fréttum?!!). Sólskin og blíðviðri. Valaból?

01.03.69
Farið í Heiðmörk frá Vífilsstöðum. Sól og él.

08.03.69
Gengið Hitaveitustokkinn í vestur, austur Bústaðaveg.

15.03.69
Gengið í beljandi drullu og rigningu upp við Golfskála.

22.03.69
Gengið frá Lágafelli í glampandi sólskini og blíðu. Sævar niður og upp.

29.03.69
Gengið upp og niður brekkurnar í Rauðhólum í blíðu.

12.04.69
Gengið vestur á Seltjarnarnes. Sólskin, en Seltjarnarnesrok.

25.04.69
Kringum Elliðaárnar.

Ódagsettar göngur í maí og júní 1969
1. Same place 05.10.68
2. Saltvík. Fáir, en góðir!!
3. Gálgahraun, skínandi veður


Veturinn 1969-70

Formaður:
Sævar Hilbertsson




Aðalfundur 1969

(Frumrit glatað. Skráð eftir minni í febrúarlok 1970.)

Fundur var settur ? Fundarstjóri skipaði sig sjálfur, R.G.K. Maó I (Ó.H.Ó.) velt, tók Maóínu (Þ.H.) með í veltunni. Maó II (S.H.) sézt, nei sest eða sezt í hásæti. Maóína II (G.F.Ó.) hafnar í gjaldó. Heilsuverndarskoðunarfulltrúi enginn. Ákveðið að hafa kr. 100 pr. mánuð, ekki 25 kr. pr. viku. Hin aðferðin virðist ódýrari! Maó II leggi fram áætlunartillögur um gönguferðir. (Innskot: Hafa glatast í pósti!!!) Sleppa kaffinu, nei hafa bara molakaffi, ætli það verði ekki best að hafa brauð líka og kannski kringlu og jafnvel kex og ef til vill skonrok og máske smjör og ost ... marmelaði ha? Engin sætindi, ekki tertur og ekki kökur. Þetta virðist aðalvandamálið, enda hætta á að "útlimir" grennist ef ekki er vel að gáð. Leikhúsferð og þorrablót höfð í sigti. Að líkindum kom margt annað markvert fram á fundinum, en febrúarloksminnið nær ekki lengra, eru hlutaðeigendur beðnir velvirðingar á minnisleysi "gervi"-ritarans. (Virðist ekki hæfur í slíkt djobbiddídjobb!)
Bless!!! Ætíð hress.

Afkomandi í ellefta lið frá Halla Pé,
í febrúar 1970.
Þorbjörg Hilbertsdóttir

E.S.
Til hamingju með litlu börnin. Ganga klúbbinn. Veðmóður!!! (Má ekki gleymast. Nýr meðlimur).

Gönguleiðir 1969 - Haust

26.10.69
Vífilsstaðavatn.

22.11.69
Elliðakotsvatn.

Gönguleiðir 1970 - Vor

Maí 1970
Grótta.




Veturinn 1970-71

Formaður:
Sigríður Ingunn Ólafsdóttir





Fundarboð 1970

	Göngugarpar "Vegmóðs" komi saman laugardaginn 17. október 1970 kl. 2 við efri Elliðaárbrúna.

	Aðalfundur í Stóragerði 3 að lokinni göngu. Venjuleg aðalfundarstörf.- Forföll tilkynnist í síma 30297 eða 84575 fyrir laugardag.
F.h. Vegmóðs,
Maó II.

Aðalfundur 1970

Boðað var "skriflega" til aðalfundar Vegmóðs, 17. október 1970. Hann var haldinn í Rauðagerði 27 vegna forfalla húsmóður í Stóragerði 3. Þar sem ritari var fjarstaddur getur hann lítið sagt frá fundinum. Gengið var til kosninga og urðu úrslit þau að Sigríður formaður var einróma kjörin(n) Maóína I til eins árs. Síðan var ritari kosinn (Þ.H.). Yfir-vigtar-stjóri var kosinn R.G.K. (óstaðfest). Ákveðið var að hafa kaffi einu sinni í mánuði, fyrsta laugardag hvers mánaðar. Greiða skuli kr. 100 mánaðarlega í leikhús- og skemmtanasjóð. Ýmislegt annað var rætt bæði skemmtilegt og gagnlegt. Og að sjálfsögðu sleit hinn nýkjörni formaður fundinum og hver hélt til síns heima.

Reykjavík, 7. nóvember 1970
Þorbjörg Hilbertsdóttir,
ritari Vegmóðs.

Gönguleiðir 1970 - Haust
17.10.70
Gengið frá efri Elliðaárbrú. Veður: Þokkalegt - skúr.

24.10.70
Gengið frá Þórði á Sæbóli (virkilega!). Labbað í "skeifu". Hvítur skítugur aukameðlimur gerir usla! Endastöð við styttu í garði í "skeifu". Veður: Alíslenskt: Snjór - uppstytta - slydda - sól o.s.videre (danska)!

31.10.70
Gengið úti á Álftanesi í frosti, sól og nepju, sem ekki fannst. Skoðaður minnisvarði (skorsteinn)! Pottur finnst!

07.11.70
Gengið inn í Heiðmörk Vífilsstaðamegin í hvínandi roki. Fukum til baka. Fórum upp og niður í helli. Bói flaug yfir mannskapinn.

14.11.70
Gengið úti á Gelgjutanga, veður gott í byrjun, en síðan skall á slydda og snjókoma.

21.11.70
Farið í Vatnagarða í skínandi vetrarveðri. Gengið í skólpi frá Kleppsspítala og íbúum Kleppsvegar. Heldur ógeðfellt.
28.11.70
Lögðum ekki í Gróttu, en fórum í "skothríðina" í Skildinganesi. Gullleit!

05.12.70
Rok og skóf í bak og fyrir. Meðlimir með rauða nebba og bláar tær! Gengið frá Rauðavatni í átt til "skógar".

12.12.70
Gengið, skriðið, klifrað og ðtt á rassa í Rauðhólum. Óskar við "vatnsmælingar" í grænum stígvélum.

19.12.70
Gengið upp frá Vífilsstaðavatni nú upp og niður til "vinstri". Mosaleit í gaddi. Lítill árangur

Saltvíkurferð 27. desember 1970

Í Saltvík var komið skömmu eftir hádegi. Allir í jólaskapi. Farið í göngu, síðan drukkið kaffi, farið í leiki, matast, farið í leiki, sýndar myndir, sumir halda heimleiðis, aðrir búa sig undir bogakeppni! Óskar og fleiri lenda í "bílaleik" skammt frá Esjubergi, komast þó heim eftir rúma tvo tíma. Í Saltvík kveiktu göngugarpar varðeld sem kviknaði og slokknaði eins og eldspýta. Þórólfur tapaði einkennishúfunni í hvirfilvindi, gekk að henni daginn eftir niður í fjöru þar sem hún (húfan) beið eftir honum. Sumir töpuðu fleiru. Reynir tapaði gleraugunum er hann gáði til veðurs, fann þau "hálf" daginn eftir. Sævar gat eigi klæðst náttfötum því að Skjóni frá Móum sogaði þau til sín. Ólafur kvaðst hafa tapað vitinu í veðurofsanum. Fannst í logninu daginn eftir. Hver tók danspallinn? Allir lifðu þó af þessa "óveðursgönguklúbbsnótt" og fóru að huga til heimferðar upp úr hádegi á mánudag í ljómandi vetrarveðri.

Leikhúsferð 1970

Farið var í Iðnó að horfa á "Kristnihald undir Jökli". Fórum fimmtán og var einn "huldumaður" af þeim. Skemmtum okkur vel. Rætt um Úu og snjótittlinginn yfir rjúkandi kaffi og freistandi bakkelsi hjá Bóa og Ellu. Mjög svo ánægjulegt kvöld.

Gönguleiðir 1971 - Vor

09.01.71
Farið í furuskóginn við Rauðavatn. Rjúpur myndaðar í bak og fyrir. Leikið sér í lyftu í Sólheimunum!!

16.01.71
Gengið um Golfskálalandið í Grafarholti. Ekki drulla og rigning!

23.01.71
Skautað og "rassað" á Hafravatni í dýrðlegu vetrarveðri. Börnin með.

30.01.71
NB. Ekki gengið. 17 stiga frost í Reykjavík. 26 stig við Hólm hjá Reykjavík. 26 stig á Þingvöllum.
20.02.71
Gengið inn í Heiðmörk frá Jaðri, snúið við við "Barðstrendingafélagsgróðursetningar-blettinn"! Skokkað með tilbrigðum.

13.02.71
Gengið vinsæla Kópavogshringinn frá Fífuhvammsvegi og áfram og í hring! Skokkað 1 hring á "fína" vellinum.

20.02.71
NB. Ekki gengið. Þorrablót.

27.02.71
Gengið frá Ártúnsbrekku til vinstri (þegar upp er farið) fram hjá Grjótnáminu o.fl. Grenjandi rigning og rok. Sól í bakaleiðinni. Krumplakksbuxnahugmyndin rædd í "járnhellinum", og fær góðar undirtektir. Reglulega hressandi ganga. Ótal torfærur.

06.03.71
Gengið út í Örfirisey! Síðan gengið, skriðið, gónt og riðað á leiðinni út í vitann sem gengið er í eftir hafnargarðinum. Ljósmynduð af Rússum. Afar skemmtileg ferð. Gott veður.

13.03.71
Gengið á Úlfarsfell. Mjög hressandi og skemmtileg ganga. "Litlu börnin með". Þórólfur "niðrúr" að vanda. Dreginn upp af "mannafli" og jeppa. Sumir tíndu hellur, aðrir höfðu nóg með sig.

20.03.71
Ekki gengið.

29.03.71
Gengið frá Sundhöllinni í Hafnarfirði að Garðakirkju. Þaðan gengið upp á veg og áfram að afleggjara niður í fjöru. Fjaran gengin eins langt og hægt var. Dýrðlegt veður. Hundur með í göngunni. "Stöðumælasekt" á Benzanum í bundnu máli:

	Víða fara Vegmóðir
	veltast úti í roki
	bráðum verða bandóðir
	bjánarnir frá Króki.

03.04.71
Gengið Vatnsveituveg í sæmilegu veðri.

17.04.71
Gengið frá Rauðhólum. Lagt af stað í sól og blíðu. Gangan endaði í roki og skafrenningi. Restin af "göngulimum" sóttir í bílum svo að þeir yrðu ekki úti. Kaffi hjá Ástu á eftir.

24.04.71
Ekki gengið.

01.05.71
Breiðholt III.

08.05.71
Geldinganes.

15.05.71
Loftleiðahótel - Nauthólsvík.

23.05.71
Saltvíkurferð - Óskarsverðlaun.

Óskarsverðlaun

Óskar Á. Þorkelsson tók upp þann skemmtilega sið að afhenda Óskarsverðlaun fyrir vasklega framgöngu. Óskar afhenti fyrsta Mæðraplattann í umræddri Saltvíkurferð og síðan árlega eftir það, þar til að flest kvenfólkið hafði fengið platta.- Vegmóður veitti einnig nokkrum göngugörpum viðurkenningu fyrir ýmiss afrek ...




Veturinn 1971-72

Formaður:
Svanfríður María Guðjónsdóttir




Fundarboð 1971

Vegmóður kallar:
"Hæ, hó, hæ, hó,
höldum út í mó."

Aðalfundur þann 24. sept. 1971 kl. 9 í Stórholti 47.

	Maó III
	skipti ......

Aðalfundur 1971

Aðalfundur var boðaður skriflega 24. september 1971 kl 21:00 í Stórholti 47. Illa var mætt svo að boðaður var framhaldsaðalfundur, sem var haldinn 2. október (eftir göngu) í Stóragerði 3. Fóru félagar sem ekki komu á fyrri fundinn á mis við "stórveislulegar" veitingar, sem vigt meðlima þyldi ekki lengi. Þá færu allir í yfir-yfirvigt.- Að kaffidrykkju lokinni var fundur settur og var R.G.K. kosinn fundarstjóri með lófaklappi. Síðan var stungið upp á formanni og var Svana kosin með lófaklappi Maóína II. Fanney var kosin "myndasafnari" og mun hún taka saman myndir sem teknar hafa verið af félögum Vegmóðs á göngu. Síðan var ritari og bankastjóri kosinn og virðist hörgull á "framboðlegum" mannskap í þau "hlutverk". Þrautalendingin var Þ.H. í bæði hlutverkin. Einn félagsmanna var ekki tekinn gildur (Ó.H.Ó.) því að hann var með og á móti í kosningu í stjórn Vegmóðs. Virðist sem maðurinn sé ekki jafngóður eftir Saltvíkurferðina forðum er vitið fauk út í veðurofsann!! Ekki komu fram neinar verulegar óskir um breytingar á starfshögum Vegmóðs, nema ítrekað var að nota ætti einkennishúfurnar meira. Stofnaður var angi af Vegmóði sem hlaut nafnið "Léttfeti" og var Þorkell Geirsson kosinn "Hrói Höttur" félagsins. Ekki stóð á hinum ungu "Léttfetum" að koma með skemmtiefni á aðalfundinum, en þau léku fyrir Vegmóðsfélaga leikritið "Gamli maðurinn og óþekki strákurinn". Gerði leikritið mikla lukku. Rætt var um leikhúsferð og starfið í vetur. Síðan var fundi slitið.
Þorbjörg Hilbertsdóttir.

Gönguleiðir 1971 - Haust

25.09.71
Gengið var á gamla Þingvallaveginum í dágóðu veðri.

02.10.71
Farið upp að Skíðaskála Reykjavíkur. Nokkrir fóru upp hæðirnar, tvær gengu flatirnar og einn fór á tindinn.

09.10.71
Hópast saman við Seljabrekku. Keyrt og gengið að Tröllafossi. Veður gott, endaði með slyddu.

16.10.71
Farið í Þjóðleikhúsið um kvöldið. Ekki gengið.
23.10.71
Gengið í hring í Laugardalnum. Börnin með en "sum" ekki!

30.10.71
Farið upp á Hvaleyrarholt, gengið, dottið, gleraugu brotna, poki springur, farið í Sædýrasafnið, gengið, skriðið og hlaupið til baka. Hvellir og smellir og fólk gerist taugaveiklað. Veður dýrðlegt.

06.11.71
Gengið frá Rafstöð yfir stíflu og upp í Hraunbæ 108. Þar sötrað kaffi!

13.11.71
Gengið í kvos milli Rjúpnahæðar og Vatnsveituhvarfs. Frekar leiðinlegt veður.

20.11.71
Farið suður frá kirkjugarðinum í Hafnarfirði að Urriðabergi, til baka að Setbergi við Hafnarfjörð og til kirkjugarðs aftur.

27.11.71
Hið vinsæla Rauðavatn skoðað. Einnig sumarbústaðahverfið í snjó og 4ra stiga frosti, sól og fallegu veðri. Húsbruni!!

04.12.71
Gengið í Rauðhólum í snjókomu. Drukkið hjá Bóa og Ellu.

Þjóðleikhúsferð október 1971

Við sáum Höfuðsmanninn frá Købernik. Fullsetinn bekkurinn. Góð skemmtun. Komið saman hjá Svönu og Reyni á eftir og spjallað yfir kaffisopa og meðlæti. Ánægjulegt kvöld.
Gönguleiðir 1972 - Vor

08.01.72
Gengið í og við Gálgahraun í roki en mildu veðri. Fanney finnur svartbakshreiður, tekur mið af skýjum, en Ninna af mulningsvélinni "Obbu". Ekki sem verst. Ásta flýgur í regnhlíf ofan úr Hraunbæ niður í Rauðagerði í kaffi.

15.01.72
Gengið að Langavatni í grenjandi rigningu og roki. Allir urðu holdvotir!

22.01.72
Engin ganga vegna ófærðar.

29.01.72
Gengið að Selvatni. Sumarbústaður Jóns Inga heimsóttur. Dumbungsveður - lítill snjór og úrkomulaust að mestu.



05.02.72
Gengið frá Elliðakotsvatni. Skoðaðir gervigígar og grafreitur hjá Lögbergi. Sól og gott veður - við frostmark.

12.02.72
Gengið frá efri Elliðaárbrú og skokkað á Skeiðvellinum og um Kardimommubæ. Snjór, slabb og slydda.

19.02.72
Ekkert gengið vegna þorrablóts!

26.02.72
Gengið í Rauðhólum.

04.03.72
Gengið fyrir ofan Lögberg, þar sem við gengum fyrst! Kaffi hjá Hönnu.

08.04.72
Gengið í Varmadal.

15.04.72
Ekkert gengið vegna veðurs.

22.04.72
Gengið kringum Hvaleyrarvatn. Skotmenn afvopnaðir.

	Sigga er ætíð söm við sig
	sveif á nokkra drengi.
	Þið megið ekki skjóta mig
	ég ætla að lifa lengi.

	Ásta fyrir aftan stóð
	ýtti undir Siggu.
	Þú varst  þeim drengjum alltof góð
	sagði hún af sinni hyggju.
	
	(Ó.H.Ó.)

Vegmóður kallar!

Kæri félagi!
"Ofsa-ganga." Fyrirhugað er að ganga gamla Þingvallaveginn, ef veður leyfir og næg þátttaka verður, laugardaginn 29.4. Þátttöku skal tilkynna fyrir föstudag 28.4 í síma 40711 og 19863. Þar verða veittar nánari upplýsingar.
Kaffiveitingar á eftir göngu. Hafið með ykkur appelsínu, plástur og suðusúkkulaði.
Réttur áskilinn til breytingar á göngudegi, vegna veðurs eða annarra annmarka.

Sýnið félagsanda.
Maó

29.04.72
Ekkert gengið vegna ofsalegs veðurs. Kaffi hjá Ninnu. Aldursforsetanum, Óskari, færður göngustafur frá Vegmóði.

06.05.72
Gamli Þingvallavegurinn genginn í vestur og niður Bringur 15 1/2 km og voru göngumenn í 4 1/2 tíma á göngu, sumir skemur og aðrir lengur. Það verður að segjast eins og er að Vegmóðsmenn stóðu sig eins og hetjur og létu ekki rigningu og drullu á sig fá. Engum varð meint af volkinu, en þreyttir og sælir voru "gangararnir" þegar þeir komu að bílunum eftir að hafa húkt undir ósýnilegum vegg á meðan WV voru sóttir á byrjunarstaðinn í beygjunni.. Þið vitið!!

13.05.72
Vegmóður gekk hjá Straumi.




Þorrablót 1972

Þorri var kvaddur að Borgarholtsbraut 38 í Kópavogi laugardaginn 19. febrúar 1972.

	Ofsa fjör og læti
	Vegmóðs ofsakæti.
	Hænur urpu eggjum
	dáleiddar af leggjum!!

	Nú var haldin Tombóla
	seldist allt á mettíma.
	Var svo sezt í stóla
	og myndir skyldu sýna.
(Atómrím!)

Annars eru myndir til frásagnar og sjón er sögu ríkari.
Þorbjörg Hilbertsdóttir.
Þorrablót
haldið á þorraþræl 1972 í þurrabúð Reynis og Svönu

M + LÓÐ = ?

Vegmóður sér um fjörið

Dagskrá:

1. ÁT:
Menu:	- kokkteill
- kviðsvið súrsuð (= millifótakonfekt) tja, svo segir Fanney
- hákarl (kæstur í keytu úr kuldabola)
- síld og loðna fyrir þá sem vilja (Sævar fær ekki loðnu)
- harðfiskur
- hertir þorskhausar - fyrir Bóa og Reyni (hvað elskar sér líkt)
- rófustappa fyrir Óskar (ef hann hefur skilið tennurnar eftir heima)
- ein gulrót fyrir Obbu (ef hún hefur ekki farið í laugarnar í dag)
- naut fyrir Þórólf (ef hann er úr glímuæfingu)
- sósa fyrir alla hina.

2. MYNDASÝNING:
- Sævar trúður frá Tívolí við Tjörnina

3. PÚTNAPOLKI:
- Dansflokkurinn "KÁTAR PÚTUR" sýnir
- Dansarar - SVANA OBBA FANNEY HANNA ELLA og NINNA

4. ÁSTA + SIGGA á tvítali (tombóla)

5. TÍSKU- + FÓTASÝNING 
- undir stjórn Óskars Á. Þorkelssonar yfirsýningarstjóra landbúnaðarráðuneytis

6. ÞEIR SKÁSTU færa upp leikritið AFKVÆMAÁSTIN SIGRAR
- leikstjóri SÁ VERSTI

7. ?






	Segið það móður minni,
	að mig hafi eitt sinn þrotið
	hug og dáð til að duga
	og duftinu lotið.
	Ungur í annað sinni
	eygi ég nýja vegi,
	fagna kyrrlátum kvöldum
	og komandi degi.

	.....                	Dabbi Stef.

	Venesis tesenis tera
	viðrini veit ég mig vera
	hallara stallara stótinn
	himbriminn hljóðar í fo-o-óti-i-nn.

		Killi.



Veturinn 1972-73

Formaður:
Guðrún Fanney Óskarsdóttir




Aðalfundur 1972

Aðalfundur haldinn þriðjudaginn 3. október 1972 á Borgarholtsbraut 38, Kópavogi. "Skyldi John hafa komið heim?" (Asthon)!! Nei, hann kom ekki og var þá fundur settur. Nú var fundargerð síðasta aðalfundar lesin og hún samþykkt. Var nú gengið til kosninga. Fundarstjóri var að sjálfsögðu R.G.K. Fór nú fram formannskjör. Uppástungur komu um Fanneyju, Ninnu og Reyni. Var kosningin sú lýðræðislegasta sem vitað er um hér á landi. Fanney var kosin Maóína III, (með lófaklappi)! Kom nú fram uppástunga um að núverandi ritari og féhirðir félagsins yrði kosinn ævilangt. Upphófust nú ofsaleg lófaklöpp félagsmanna því til samþykkis um leið og fagnaðarstuna leið frá brjóstum þeirra, þegar þeir sáu fram á að aldrei kæmi röðin að þeim í hið erilsama starf!!! Hinn hlédrægi "rithirðir" (stytting sbr. ritari + féhirðir) kom ekki fram nokkrum vörnum, né hafði rænu á að þakka traustið, og þar við situr.- Nú var orðið laust. Tillaga kom fram um breytingu á göngutíma, t.d. að ganga til skiptis á laugardögum og sunnudögum. Var samþykkt að gera tilraun með þá breytingu. Var nú rætt um gönguleiðir og ákveðið að fara fyrst í hellana í Bláfjöllum. Síðan var rætt um "fyrirframgönguleiðir" (sbr. fyrirframgreiðsla). Var kosin "fyrirframgöngunefnd" og í henni eru Ninna, Fanney og Sævar. Voru félagsmenn afar ánægðir með nefnd þessa, því að vera "nefndarlaus" er ekki í tísku núna og væri ekkert á móti því að fleiri nefndir yrðu kosnar svona upp á punt. Fundarmenn voru yfirleitt kátir á fundinum og virtust ánægðir með endurfundinn. Samþykkt var að taka tvo meðlimi inn í félagið, þær Maríu Olgeirsdóttur og Sigrúnu Jónasdóttur. Var síðasta formanni (Svönu) þakkað fyrir starfið á liðnu starfsári. Sá nýi (Fanney) þakkaði traustið og var fundi svo slitið. Ekki má gleyma, að gert var kaffihlé!!
Október 1972
Þorbjörg Hilbertsdóttir,
rithirðir 

Gönguleiðir 1972 - Haust

07.10.72 - laugardagur
Bláfjöll.

15.10.72 - sunnudagur
Gengið frá gömlu Rafstöðinni í austur - norður og svo til vesturs í grenjandi roki og rigningu.

Hér vantar göngur inn í ...

11.11.72 - laugardagur
Farið í Heiðmörk frá Vífilsstöðum. Ágætis vetrarveður, en kalsi. Léttfeti trítlaði með (Maja, Dolli, Skarphéðinn, Þórólfur jr. og Hörður). Einn gestur, "fóstursonur" Ninnu! Brotin grýlukerti.

19.11.72 - sunnudagur
Farið á skauta á Hafravatni. Veðurguðirnir í fýlu. Afspyrnu rok og skafrenningur og þeir sem stigu á skautana hurfu út í sortann og varð "heimavarnarliðið" skautalausa að draga kempurnar á maga og baki að landi. "Kári" tók húfuna af Ástu Maríu og þeytti húfunni yfir holt og hæðir og er ekki ósennilegt að einhver rollan skarti með henni yfir jólin. Þóttust meðlimir hólpnir er þeir höfðu klöngrast inn í bílana aftur og lokað fast á eftir sér og komið sér í burtu. Léttfeti var með (Dolli, Maja, Ásta María, Guðjón, Skarphéðinn, Þórólfur jr., Hörður, Óskar Ingi og Vilhjálmur).

25.11.72 - laugardagur
Gengið afleggjarann að Silungapolli, - ja gengið, - segjum heldur fokið og rembst. Ofsarok og rigning.

03.12.72 - sunnudagur
Gengið í átt að Nauthólsvík og reyndar alla leið. Furuskógurinn farinn til baka. Cafeterían á Loftleiðum á eftir. Tveir "herramenn sátu fastir í bílunum" en komust í Cefeteríó. Ísveisla með vatni handa börnunum (Dolli, Maja, Guðjón, Ásta María, Óskar Ingi, Vilhjálmur, Skarphéðinn, Þórólfur jr. og Hörður).

09.12.72 - laugardagur
Gengið frá Vatnagörðum í góðu veðri að minnsta kosti betra en við héldum!! (Dolli, Maja, Þórólfur jr., Skarphéðinn og Hörður)

17.12.72 - sunnudagur
Gengið í Breiðholti III. Sævar, Reynir, Ásta, Óskar og Ninna. (Guðjón, Ásta María, Sigga, Dolli, Maja og Skarphéðinn)

Gönguleiðir 1973 - Vor

07.01.73 - sunnudagur
Farið upp í Skammadal. Gengið í vorblíðu. Sumir fóru upp og niður, en aðrir voru niðri og fóru upp!! Sumir heimsóttu Geir á Reykjalundi, nokkrir týndust, en týndust þó ekki. Happy end! (Sigga, Maja, Dolli, Ásta, Guðjón, Skarphéðinn, Þórólfur jr. og Hörður)

13.01.73 - laugardagur
"Innrás" í rafmagnsdreifistöðina skammt frá Geithálsi, stefna tekin á Langavatn að lokinni "nðja BóaogEllubláabílsskoðun"! Göngumenn margir og hressir í góða vetrarveðrinu. Gengið um hlaðið á eyðibýli í bakaleiðinni. Göngumenn rjóðir og sælir að göngu lokinni. (Dolli, Maja, Skarphéðinn, Þórólfur jr., Hörður og Óskar Ingi)

21.01.73 - sunnudagur
Hittzt - zt - zt hjá bænum Elliðavatni í sól og vetrarkul. Sumir gengu stóran hring en aðrir minni og sáu "æv- eða æfintýralandið". (Skarphéðinn, Þórólfur jr., Hörður, Dolli, Maja, Vilhjálmur og Óskar Ingi)

27.01.73 - laugardagur
Gengið, hlaupið eða ekið í Krísuvíkurhrauni (eða líklega heitir það eitthvað annað)! Flestir með Vestmannaeyjagosið í huganum enda öllum í fersku minni en það hófst aðfaranótt þriðjudagsins 23. janúar, enda voru hjálmar hafðir með til öryggis eða voru þeir það ekki? Veður alíslenskt: logn, andvari, gola, hryssingur, nepja og að lokum kom rigningarslydda en þá voru göngugarpar komnir í bílana. (Skarphéðinn, Þórólfur jr., Hörður, Maja, Dolli og Óskar Ingi)



04.02.73 - sunnudagur
Gengið frá hliðinu á Bessastöðum í ljómandi vetrarveðri, stormað í Bessastaðakirkju undir lyklastjórn Reynis. Messufært var. Skosk hjón slógust í hópinn. Síðan var drukkið kaffi hjá Svönu og Reyni. Fólk reyndi að babla ensku með misgóðum árangri. Ljómandi dagur. (Dolli, Maja, Sigga, Óskar Ingi, Skarphéðinn, Þórólfur jr. og Hörður)

10.02.73
Þorrablót. Ekki gengið.

18.02.73
Gengið í kolbrjáluðu veðri í Blesugrófinni. (Maja og Dolli)

24.02.73
Gengið í sól og mjög miklu frosti frá skógræktarstöðinni og niður að Borgarspítala.

04.03.73
Gengið um Kardimommubæ í skínandi sól og snjó. (Ásta María, Guðjón, Dolli og María)

18.03.73
Ekki gengið.

24.03.73
Gengið hjá Úlfarsfelli í sól og snjóföl. (Villi, Óskar, Dolli, Maja, Þórólfur jr. og Hörður)

01.04.73
Gengið í Fífuhvammi. Hlaupinn 1. apríl með gaffal og hníf. (Maja, Dolli, Vilhjálmur, Óskar og Ásta)

07.04.73 - laugardagur
Trönuganga í sól en kul. Upp og niður í snjóskafla. "Hallgrímskirkjuturn" skoðaður. Gengið var upp í Selás. Hressandi. (Dolli, Maja, Óskar Ingi, Vilhjálmur, Ásta María, Guðjón, Þórólfur jr. og Hörður)

14.04.73 - sunnudagur
Gengið frá Áburðarverksmiðjunni í Gufunesi (enda er þar allt í blóma!!) og upp og út og niður í fjöru með viðkomu í hálfbyggðum sumarbústað. Hörður bauð upp á kaffi í skálanum, skeljar tíndar í fjörunni, sokkið í drullu á leiðinni og Þórólfur jr. "týnist" á heimleiðinni. Ljómandi ganga. (Ásta María, Guðjón, Skarphéðinn, Þórólfur jr. og Hörður)

05.05.73
Gengið upp í hlíðar Úlfarsfells. Ágætt veður. Sumir fóru hátt upp, nokkrir fóru hærra og ef til vill einhverjir hæst. Hörður upp og niður, hræddur og óhræddur á leið til Hilla afa. Allt fór vel! (Ásta, Guðjón, Óskar Ingi, Þórólfur jr. og Hörður)

Vorganga
Gengið úr Óskarsbústað í Þórólfsbústað.



Þorrablót 1973

Þorri var blótaður 10. febrúar 1973 í Stóragerði 3. Fólk var sálgreint af hattarvali, kom margt gott út úr því. Að loknu borðhaldi var brugðið á leik, þar var m.a. sýnd leikfimi af "Taktföstum tátum" sem sýndu frábæra leikni. Þá kom Lína (Obba) langsokkur með hest sinn og apa. Þótti hún all stórkallaleg og kaldrifjuð. R.G.K. las skopsögu. Síðan var drukkið kvöldkaffi með pönnukökum frá Lóló. Skemmti fólk sér hið besta. Ó.H.Ó. flutti "innkaupastjórunum" þakkir fyrir þeirra framlag. Þær (þeir) (Obba og Fanney) klöppuðu honum lof í lófa. Voru allir saddir og ánægðir með kvöldið.
Þ.H.
E.S.
Ástu Þorkelsdóttur var veitt silfurskál í viðurkenningarskyni fyrir stundvísi, ástundun og prúðmennsku í Vegmóði. 
Þorbjörg Hilbertsdóttir.

Leikhúsferð 1973

Farið var í Iðnó þriðjudaginn 13. mars 1973, á leikritið "Fló á skinni". Var veinað, hlegið og dæst frá upphafi til enda. Var meiningin að slappa af í hléinu en af því varð ekki svo að fólk var andlaust og gapandi að sýningu lokinni. Þeir sem höfðu snefil af kvefi, losnuðu við það í látunum, nema sú með barkasogin! Á eftir var boðið upp á kaffi og meðlæti hjá Óskari og Siggu inn í Rauðagerði. Þar fengum við að sjá myndir frá síðastliðnu þorrablóti. Var þetta hin ánægjulegasta kvöldstund.

Þ.H.




Veturinn 1973-74

Formaður:
Signý Þórkatla Óskarsdóttir




Aðalfundur 1973

Haldinn í Rauðagerði 27 í september. Fundarstjóri kosinn R.G.K. Hann þakkar traustið. Fanney formaður segir frá starfseminni á liðnu ári. Minnist 5 ára afmælis Vegmóðs. Sævar gerir athugasemdir við "lófaklappið" úr síðustu fundargerð. Fer fram á að það verði strikað út. Að öðru leyti eru skýrslur "rithirðis" samþykktar! Þórólfur "fjallageit" kom með uppástungu um 800 kr. árgjald í stað "mánaðarplokksins". Gjalddagi 1. nóvember 1973. Reynir á móti tillögunni. Hljóðlega þaggað niður í honum. Almennar umræður um göngudaga, sunnudagur eða laugardagur? Stjórn ákveði ef breyta þarf göngudegi. Annars eins og í fyrra. "Gönguleiðanefnd" leið undir lok. Skilaði af sér "gönguleiðablaði" á árinu. Á ritara- og gjaldkerakosningu þarf ekki að minnast. Endurskoðandi kosinn Sævar Hilbertsson. Hann biður raunverulega um að vera kosinn!! Formaður kosinn og nú með lófaklappi, Signý Óskardóttir. Formaður hefur neitunarvald. Njet! Nú var lesin upp frásögn úr síðustu leikhúsferð. Rætt um Hornafjarðarferð á sumri komanda. Skemmtinefnd fyrir þorrablótið: Fanney, Maja, Svana, Obba og formaður með sinn tillögurétt og neitunarvald. Ferðanefnd: Sævar, Þórólfur og Skarphéðinn Ó. Fjáröflunarnefnd: Sigga, Ásta, Óskar og Reynir. Myndastjóri: Fanney áfram. Nýr félagsmaður tekinn í hópinn, einróma samþykkt. Nafn: Anna Lisa Axelsen. Ritara falið að athuga hver hafi oftast þrammað í Vegmóðsgöngu. Lóló og Snorri velkomin að vera með, þegar þau geta. Tískusýning: Fanney fer í regnkápu. Reynir upplýsir að hann eigi "buxur"! Ákveðið að hefja starfið með að ganga á Skálafell, ef veður leyfir. Fundi slitið. Fundur settur aftur og Fanneyju fráfarandi formanni þakkað starfið á liðnu ári og Ninna hinn nýkosni formaður þakkar félagsmönnum traustið sem henni er sýnt með því að fela henni hið ábyrðarmikla starf. Fundi "endurslitið". "Kaffidragelsi". Síðan boðið upp á kaffi og með því. Sumir á leið til tunglsins (stjörnukíkirinn) en aðrir skoða málverk í "Álfheimum"!
Þorbjörg Hilbertsdóttir,
"rithirðir" Vegmóðs.

Gönguleiðir 1973 - Haust
07.10.73
Skálafell. Ekið upp að "keðjunni", síðan gengið upp. Þeir sem fóru alla leið upp voru: Skarpi stóri, Sævar, Reynir, Þórólfur stóri, Obba litla!, Skarpi litli, Þórólfur litli, Hörður "miðlungs", Guðjón og Dolli. Veður gott. Jeppi svindlaði sér upp á topp. Góð ganga. (Maja, Ásta María, Villi, Óskar Ingi, Skarphéðinn, Þórólfur jr., Hörður, Guðjón Karl og Dolli)

13.10.73
Farið að Kleifarvatni í "njósnaraleik". Margir fóru hæst, nokkrir lægra og einn ekkert. Veður dýrðlegt, sól og blíða. (Ásta María, Maja, Dolli, Skarphéðinn, Þórólfur jr. og Hörður)

21.10.73
Lögberg. Brjálað veður, rigning og ofsarok. Fokið og tekin andköf. Allir lifa þó af. (Dolli, Maja, Skarphéðinn, Þórólfur jr. og Hörður)

04.11.73
Bláfjöll, en þó ekki Bláfjöll. Ef til vill eru rjúpnaskyttur í leyni! Kalt, en sá til sólar. (Dolli, Maja, Skarphéðinn, Þórólfur jr. og Hörður)
Esjugangan
"Aukaganga" á Esju í október. Sól og blíða. Fylgst með görpunum í kíki, sáust bera við himinn. Gengið upp frá Esjubergi. Þeir sem fóru: Þórólfur stóri, Sævar, Skarphéðinn stóri, Skarphéðinn litli og Þórólfur litli.

10.11.73
Gengið fyrir ofan Lögberg. Veður gott, sól, logn en frost. Flestir héldu á brattann, nokkrir fóru niður að Kópaseli og brugðu sér í rólu. (Dolli, Maja, Skarphéðinn, Þórólfur jr., Hörður, Óskar Ingi og Vilhjálmur)

18.11.73
Farið í Hnitbjörg og í Dýrasafnið. Mótmælaganga - Sævar - Aðrir mótmæltu heima - Þeir sem komu voru hinir ánægðustu með ferðina!!

24.11.73
Farið upp að vatnsbóli Hafnfirðinga við Kaldársel. Frost, en sól og logn. Sumir festust í brekku, aðrir komust. (Dolli, Maja, Óskar Ingi, Vilhjálmur, Þórólfur jr. og Hörður)

02.12.73
Gengið Úlfarfellsveg. Veður dágott, en vindur. Sævar "hesteltur" rétt einu sinni. Góð ganga, vel mætt. (Ásta María, Guðjón Karl, Dolli, Maja, Villi, Óskar Ingi, Skarphéðinn, Þórólfur jr. og Hörður)

08.12.73
Gengið að "Urriðakoti"!! sem er líklega ekki Urriðakot! Gengið frá "brúnni" þið vitið! Veður ágætt, hlýtt en rigning. "Salibuna" í snjónum. Þæfingsfærð, hressandi ganga. (Skarphéðinn, Þórólfur jr., Hörður, Maja og Óskar Ingi)

16.12.73
Gengið við jaðar (með jaðri - líklega betra) Gálgahrauns. Frost og kalt. Sumir ganga niður í fjöru, en aðrir renna sér á rassi og baki í snjóskafli. (Skarphéðinn, Þórólfur jr. og Hörður)

23.12.73
Þorláksmessa. Aukaganga í Öskjuhlíð! (Þórólfur, Obba, Sævar, Skarphéðinn, Þórólfur jr. og Hörður)

29.12.73
Farið upp að kaffiskúrnum á "landamærunum"! Gengið í átt að Kolviðarhóli, snjór og aðeins skafrenningur. Nokkrir "trimma" fyrir framan skúrinn. (Dolli, Maja, Sigga, Guðjón, Skarphéðinn, Þórólfur jr. og Hörður)

Í árslok 1973 teljast skráðar göngur frá 1968 vera samtals 110. Þ.H.

Gönguleiðir 1974 - Vor

06.01.74
Gengið Hitaveitustokkinn frá Elliðaánum og upp! Rigning. (Maja, Óskar Ingi, Dolli, Sigga, Villi, Skarphéðinn, Ásta M. og Guðjón)
13.01.74
Farið upp í Bláfjöll. Rennt og velt sér á þotum. "Fjallageitin" sýnir listir sínar á skíðum. Veður la la, þó kom hagl. Reynir spólar í brekku, skilur bílinn eftir. (Óskar Ingi, Vilhjálmur, Dolli, Maja, Guðjón, Skarphéðinn, Þórólfur jr. og Hörður)

13.01.74
Gengið frá Laxalóni (seiðin út um allt!!) eftir hitaveitustokknum í grenjandi slyddurigningu. Göngugarpar ansi blautir er þeir koma í Stóragerði 3 í Sjónvarpshljóðupptöku. Beðið eftir hljóðupptökumönnunum milli vonar og ótta. Vorum við hálfpartinn farin að vona að þeir kæmu ekki! Púff! Eftir kaffidrukk og "upphitun" hófst upptakan. Var ekki annað að heyra á eftir að vel heyrðust hláturkviðurnar er liðu frá hópnum við upptökuna. Töluðum og hlógum í um klukkutíma og einnig voru sýndar myndir. Þeir sem komu frá Sjónvarpinu voru: Sigurður Sverrir Pálsson og Sigfús Guðmundsson. Bói og Ella komu frá Ameríku þennan dag. (Börnin ekki með í göngunni í þetta sinn)

27.01.74
Gengið meðfram Rauðavatni í beljandi byl, síðan í sólskini en frosti, snjó og kulda. Hressandi og ómengað loft. (Ásta María, Guðjón Karl, Dolli, Maja, Óskar Ingi, Villi, Skarphéðinn, Hörður og Þórólfur jr.)

02.02.74
Gengið yfir Hvaleyrarvatn! og upp í hlíðar í dýrðlegu vetrarveðri - sól, frost og blíða. Skotmenn! Sigga!! (Skarphéðinn, Þórólfur jr., Hörður, Ásta M., Maja, Dolli, Óskar Ingi og Villi)

10.02.74
Ekki ganga.

16.02.74
Gengið um Heiðmörk, Vífilsstaðamegin. Veður allgott. Sól og snjór. Tók að þykkna upp í lok göngunnar. Skriðið undir og klifrað yfir hlið! Voff! (Hörður, Dolli og Maja)

24.02.74
Hjálpað til við samninga á Loftleiðahótelinu!! Gengið í gegnum skóginn út í Nauthólsvík í roki, sól, ekki mjög kalt og snjóhryðja í vændum. Vegurinn fokinn til baka! (Dolli, Maja, Ásta M., Guðjón K., Hörður og Þórólfur jr.)

02.03.74
Gengið í kringum "hús" við skeiðvöllinn hjá Kardimommubæ, reyndar skokkað í élinu! Þegar sólin kom var skokkað einn hring á sjálfum vellinum. (Dolli, Maja, Sigga, Hörður og Þórólfur jr.)

10.03.74
Ninna, Skarphéðinn og Hanna gengu skammt frá Hafnarfirði.

16.03.74
Skokkað upp og niður í Rauðhólunum í slarkfæru veðri - svolítið kalsalegt. Sumir týnast, en týnast þó ekki. (Skarphéðinn, Þórólfur jr., Hörður, Maja, Guðjón og Ásta María)
24.03.74
Gengið, reyndar fokið í átt að Korpúlfsstöðum í roki en hlýindum. Skoðuðum Korpúlfsstaði í krók og kring. Sigga rullar húfu! Prýðisganga. (Skarphéðinn, Þórólfur jr., Hörður, Villi og Óskar Ingi)

30.03.74
Fokið kringum "Geirshólma". Svana á "tréskónum" nærri fokin í Elliðavoginn. Sundhettan bjargar "rithirði" í ausandi rigningunni og rokinu. Púff!

07.04.74
Gengið frá Geithálsi og upp að Miðdal, sumir styttra. Ljómandi veður, ljómandi ganga og ljómandi kaffi hjá Ástu á eftir. (Skarphéðinn, Þórólfur jr., (Hörður, nei, Hörður var hjá afa) Dolli og Ásta María)

13.04.74
Sjónvarpsupptaka! Gengið upp með Blikdalsá (Ártúnsá) á Kjalarnesi. Veðrið ekki nógu gott, suddarigning og þoka en hlýtt. Tókst ágætlega að "afmynda" okkur, að við höldum og vonum. "Súpermannskapur" svo að varla er von á öðru. Kaffi hjá Þ.H. og "húskarlinum" á eftir. Lóló gekk líka með. Myndatökumaður: Örn Harðarson. Stjórnandi: Sigurður Sverrir Pálsson. (Ásta M. Guðjón, Óskar Ingi, Villi, Hörður, Skarphéðinn, Þórólfur jr., Maja og Sigga)

21.04.74
Gengið í ljómandi veðri upp með Varmá eða Leirvogsá? Alla vega inn Varmárdal. Ágætis ganga. (Dolli, Maja, Skarphéðinn, Þórólfur jr. og Hörður var lasinn!)

27.04.74
Engin ganga. Allir uppteknir.

29.04.74
Útsending á "Tíunda tímanum".

04.05.74
Gengið í hlíðum Úlfarsfells í ágætu veðri. (Skarphéðinn, Þórólfur jr., Hörður, Maja, Dolli og Vilhjálmur)

12.05.74
Gengið út í Gelgjutanga. Gott veður - sól - rigning. Allt í bland. (Skarphéðinn, Þórólfur jr., Hörður, Dolli, Maja, Sigga og Ásta María)




Þorrablót 1974

Þorri blótaður í Rauðagerði 27 laugardaginn 2. febrúar. Ákveðið í kaffinu hjá Svönu og Reyni að hafa það þá um kvöldið. Matur var keyptur í Múlakaffi. Góður og huggulega fram borinn. Horft á bráðskemmtilegan sjónvarpsþátt með matnum! Síðan lét Reynir okkur brillera í Fótgönguliði .... og Faðir Abraham ....! Svana las stjörnuspána. Sævar lét Obbu og Bóa leita að Reyni og Þórólfi. Snjallt! Síðasti liður á dagskránni voru ferskeytlurnar en þeim tilburðum er vart hægt að lýsa, þegar Sigga stóð Bóa að verki með Davíð Stefánsson!! Ha ha! Mjög velheppnað kvöld.

Þorbjörg Hilbertsdóttir, "rithirðir"

Þorrablótskveðskapurinn!

KVK.	Sitja fastir seggjar þar
	syfjaðar eru konur.
KK.	Að sumbli fastir sitja þar
	sjá ei sínar konur.

KK.	Læragunnur lepja þar
	leiðindasögur.
KVK.	Lúsalabba leirburður
	eru ykkar sögur.

KK.(Stolið)	Kaldabað er hvatning stinn
	af keytubaði svíður skinn.
KVK. (Ekki stolið)	Nota skaltu náttpottinn
	næst þegar þú ferð í háttinn.



Veturinn 1974-75

Formaður:
Jóhannes Þórólfur Gylfi Guðmundsson




Aðalfundur 1974

Haldinn í Stórholti 47. Mættir: Ninna, Fanney, Sigga, Óskar, Svana, Reynir, Þórólfur, Obba og Ásta = 9 (Sævar veikur, Hanna við Rússlandsstrendur, afgangur ?) (Inneign: kr. 13.605) - Rætt um sjóinn og veginn! "Kaffidragelsi". Fundur settur. Reynir reynir að r.. stjórna. Ákveðið að ganga á laugardögum og hafa styttra sumarfrí. Hvetja til almennari þátttöku, leyfilegt að taka með sér gesti. Breyting á göngudegi möguleg. Formaður ráði því. Formaður kosinn: Þórólfur með einu mótatkvæði. Vegmóður færir Þórólfi styttu af skíðamanni, sem örlitla viðurkenningu fyrir framúrskarandi ástundun, kom í allar göngur á sl. starfsári. Sigga litla tekin í félagið sem fullur félagi!!! Fanney er "Myndasafnari félagsins". Árgjald hækkað eins og allt, nema kaupið, upp í kr. 1.000. Samþykkt. Yfirleitt var allt samþykkt, reikningar, fundagerðir og skýrsla formanns. Nú var kosin skemmtinefnd og þar sem það er alþjóðlegt kvennaár voru eingöngu kosnir karlmenn í nefndina, með 3 mótatkvæðum - 1 = 2. Nefndin: Bói, Reynir, Skarphéðinn, Sævar, Óskar og Þórólfur. Uppástunga um þorrablót í Naustinu, og var það samþykkt!! Orðið laust. Þögn. Fundi slitið, nei ... eftir að þakka fráfarandi formanni, Ninnu, fyrir starfið. Það gert. Formaður ráði gönguleiðum. Drukkið kaffi og með því, síðan haldið heimleiðis.

Þorbjörg Hilbertsdóttir,
"rithirðir" Vegmóðs.

Gönguleiðir 1974 - Haust
19.10.74
Hist við afleggjarann upp í Bláfjöll, en haldið í norður í átt að Lykla- eða Litlafelli. Ágætis gönguveður. Vaðið, farið á hestbak! og stiklað yfir sprænu. Allir heitir, hressir og sumir blautir að göngu lokinni. (Dolli, Maja, Skarphéðinn, Hörður, Þórólfur jr., Guðjón, Ásta, Villi og Óskar Ingi)

26.10.74
Gengið frá Geithálsi (enda kofinn horfinn!!) og eins langt og hver vildi í roki og hálfgerðu hagli, en sæmilegt á milli. Hressandi ganga, göngugarpar blautir. (Ásta, Guðjón, Maja, Dolli, Villi, Óskar, Skarphéðinn, Hörður og 1 gestur)

02.11.74
Gengið veginn yfir brúna hjá sumarbústöðunum við Lögberg, vinstra megin þegar farið er austur! Ágætis veður og hressandi ganga. Formaðurinn bregður sér á "trippabak"!! (Skarphéðinn, Þórólfur jr., Hörður, Óskar Ingi, Guðjón, Maja og 1 gestur)

09.11.74
Gengið inn í Heiðmörk frá Silungapolli í íslensku vetrarveðri: logn, slydda, hundslappadrífa og sól! Ljómandi ganga. Óskar sækir tvær "kerlingar" sem flýja undan honum!! Öndunaræfingar með meiru! (Skarphéðinn, Hörður og Þórólfur jr.)

16.11.74
Gengið í Heiðmörk frá Vífilsstöðum.

23.11.74
Gengið frá Rauðhólum inn í Heiðmörk í ágætu veðri. (Skarphéðinn, Þórólfur jr. og Hörður)
30.11.74
Gengið frá Sundhöll Hafnarfjarðar í hundslappadrífu! Hressandi ganga blönduð sjávarlofti. (Dolli, Maja, Ásta María, Guðjón Karl, Skarphéðinn, Þórólfur jr. og Hörður)

07.12.74
Gengið afleggjarann upp í Hátún og áfram (rétt hjá Rauðavatni). Frost og ansi kalt, allir rauðir og kaldir. (Skarphéðinn, Þórólfur jr., Hörður og Óskar Ingi)

14.12.74
Gengið í Rjúpnahæð, einnig þar sem allur aðgangur var bannaður. Reglulega hressandi og útsýni ljómandi. (Skarphéðinn, Þórólfur jr., Hörður, Dolli, Maja, Guðjón og Ásta)

Gönguleiðir 1975 - Vor
04.01.75
Ganga átti frá Rafstöðinni, en úti var rok og skafrenningur með snjókomu. Þórólfur og Reynir gengu þó upp í Hraunbæ, hinir sátu fastir í "slaufunni" nema þeir sem ekki sátu fastir!! Kaffi hjá Ástu. (Þórólfur jr., Skarphéðinn, Hörður, Guðjón og Ásta)

11.01.75
Gengið meðfram og á Rauðavatni. Kalt en við gengum okkur til hita. "Halta helminginn" vantaði. Hressandi ganga og andlitin með "epli" í kinnum. (Óskar og Villi)

11.01.75
Gengið frá Rauðavatni upp hjá Hátúni og veginn á enda. Gott vetrarveður. (Ásta og Guðjón)

25.01.75
Gengið, skriðið, rennt sér, dottið, hlegið og baslast í Öskjuhlíðinni í snjó en lygnu vetrarveðri. Fylgst með flugvélum. (Skarphéðinn, Þórólfur jr., Hörður, Óskar Ingi og Villi)

01.02.75
Ekki gengið. Þorrablót.

08.02.75
Gengið veginn upp að Úlfarsfelli. Ágætis veður. Þórólfur kemur úr Grundarfirði. Mætir á mínútunni 2. Farinn 5 mínútum seinna. Hressandi ganga. (Skarphéðinn, Þórólfur jr., Hörður, Ásta María, Guðjón Karl, Dolli, Maja, Villi og Óskar Ingi)

15.02.75
Gengið, reyndar fokið fyrir ofan Lögberg. Sigríður Ó. og Ásta Þ. gengu milli bíla, Ninna, Obba, Maja og Sigga G. fóru heldur lengra, en herrarnir voru hinir bröttustu. (Skarphéðinn, Hörður, Þórólfur jr. og Dolli)

22.02.75
Ekki gengið.

01.03.75
Gengið í kringum Rauðavatn. Ágætt veður en drulla. Kaffi hjá Hönnu. (Hörður, Þórólfur jr., Óskar Ingi, Villi, Guðjón, Dolli og Maja)
08.03.75
Gengið í kringum Hvaleyrarvatn. (Ásta María, Guðjón, Dolli og Maja)

15.03.75
Gengið meðfram Elliðaám frá stíflunni. Kalt. (Villi, Hörður og Þórólfur jr.)

22.03.75
Gengið frá Laxalóni eftir hitaveitustokknum að Engi. (Skarphéðinn, Hörður, Þórólfur jr., Villi, Óskar Ingi og Guðjón)

29.03.75
Gengið frá Hafravatni upp og niður brekkur, Sævar gengur hæst. Rigning, nei ekki rigning en smá suddi. Smá strekkingur. Hressandi, en drulla var mikil. (Hörður, Þórólfur jr., Guðjón og Maja)

05.04.75
Gengið frá Vífilsstöðum upp og niður að vatninu. Sumir setja met í "hæggöngu". Sumir fara í "langgöngu" og einn í "uppgöngu". Ágætis veður. (Skarphéðinn, Þórólfur jr. og Hörður)

12.04.75
Gengið inn í Heiðmörk frá Jaðri .. nei .. Silungapolli .. nei Jaðri!! Kalt en sól annað veifið. (Villi, Óskar Ingi, Ásta, Guðjón og Maja)

19.04.75
Gengið, skokkað, hlaupið og keyrt um Álftanes í ágætisveðri. Vel mætt. Vala! (Skarphéðinn, Þórólfur jr., Hörður, Villi og Maja)

26.04.75
Gengið hjá Korpúlfsstöðum og niður í fjöru, framhjá trönum og skreið!!! Ljómandi ganga, sem byrjaði í sól og dýrð en endaði í snjóslyddu. (Þórólfur jr., Hörður og Villi)

03.05.75
Gengið frá Árbæ niður að Rafstöð og til baka í sæmilegu veðri. Hiti en hálfgerður suddi. Ágæt ganga. Farið á Cafeteríuna á Esju á eftir. (Þórólfur jr., Hörður, Ásta og Maja - Það mættu fleiri krakkar en bara í kaffið og teljast ekki mættir í göngu!)

10.05.75
Farið í Heiðarból.

17.05.75
Ekki gengið.

24.05.75
Farið í Geldinganes.

31.05.75
Farið út á Álftanes til hægri!

Í byrjun júní var farið austur að Miðfelli í sumarbústað Siggu og Óskars. Var gengið þar upp og niður og um kring. Veður allgott til göngu. Á eftir var sest að kaffidrykkju í "sommerhouse". Ljómandi ganga og áframhaldið eftir því. (Þórólfur jr., Hörður og Maja)
Þorrablót 1975

Haldið hjá Bóa og Ellu í Logalandi. "Herrarnir" sáu um "blótið". Matur góður. Fólk í stuði. Sungið og dansað. Húsbóndinn með flensu. Sævar með ælupest í aðsigi. Sigríður útbjó málshætti. Leynigesturinn sló í gegn með sex vísum til Vegmóðs (Guðrún Halldórsdóttir). Sungið og sungið í A-dúr, C-dúr og í útúrdúr!! Einnig "Fósturlandsins Freyja"!!! Og "Táp og fjör og frískir menn"! og nr. 88!!! Reynir hoppar, dansar og syngur á við tíu. Ágætis skemmtun og vel heppnuð, nema húsbóndinn hefði mátt vera hressari.
	
Þorbjörg Hilbertsdóttir,
"rithirðir"

6 vísur til Vegmóðs
eftir Guðrúnu Halldórsdóttur,
ortar í tilefni þorrablótsins 1. febrúar 1975.

	Veit ég flakka vegmóða
	vítt um landið góða
	lipra á fæti landfróða
	lengja götuslóða.

	Við bílaeim og borgarþyt
	baki snúa höskar
	heiðafriðsins halda á vit
	hefðarskvísur röskar.

	Kópa um stund á klettabrún
	koma nafni á staði
	líta í fjarska lagleg tún
	leggja svo upp með hraði.

	Efstu tindum allir ná
	án þess að blása úr nösum
	berja landið björtum skjá
	af bröttum klettasnösum.

	Löng finnst sumum leiðin heim
	ljót á hælum særin
	brakar í einni tá eða tveim
	taugum strengjast lærin.

	Allir þó óhaltir spranga
	öll eru geðin létt.
	Eftir viku hefst önnur ganga
	aftur skal tekið á sprett.




Veturinn 1975-76

Formaður:
Óskar Ástmundur Þorkelsson




Aðalfundur 1975

Haldinn 4. október í Stóragerði 3 eftir göngu. Fundur var settur og Ó.H.Ó. "klappaður" fundarstjóri. Formaður (Þórólfur) beðinn um að lesa skýrslu liðins starfsárs. Formaður stendur upp og fær orðið: "Engin skýrsla hjá mér." Sest. Formanni þökkuð stuttorð og greinagóð skýrsla! "Kaffidragelsi." Fráfarandi formanni (Þórólfi) þökkuð "hljóðlát" störf. Einnig rithirði. Formannskjör 1975. Óskar Þorkelsson kosinn formaður með lófaklappi. Fundarstjóri endurskoðar störf gjaldkera. Óánægður með að vexti vantar! Sættir sig við hitt. Þar sem Óskar er orðinn formaður, biður hann um orðið og hvetur fólk til betri þátttöku í göngum félagsins, svo það sé ekki bara nafnið tómt. Félagsmenn tvíeflast við þessa áskorun. Skarphéðinn stóri ætlar að standa sig helmingi betur en Ó.H.Ó.!! Ella kemur með uppástungu um göngur til skiptis á laugardögum og sunnudögum. Ekki fráleitt. Rætt um fjörugöngu með leiðsögumanni í Hvalfirði. Einnig rætt um að hafa "löngu göngu" í vor fuglaskoðunar- eða náttúruskoðunarferð með Ferðafélaginu eða Náttúrufræðifélaginu. Gönguleiðanefnd: Bói, Sævar og Fanney. Skemmtinefnd: Svana, Ninna og Obba. Rætt um þorrablót, fyrirkomulag þess á ýmsan hátt. Fá t.d. leigt Rafmagnsveituhúsið eða einhvern lítinn sal. Gefa fólki kost á því að koma á "Blótið" (það borgi þá sjálft eða einstaklingar innan klúbbsins bjóði því). Skemmtinefnd athugi þessa hlið málsins. Verði einnig búin að athuga fyrir nóvember hvað leikhúsin hafi að bjóða í vetur. Vegmóðsmenn taki þátt í skemmtiatriðum þorrablótsins allir sem einn. Nú komust göngudagar aftur á dagskrá og nú uppástunga um að mæta kl. 11 á morgnana í göngurnar. Ákveðið að gera tilraun með þetta. Verður byrjað á þessu sunnudaginn 12. október kl. 11 f.h. Aðrir halda sínum gömlu sessum í Vegmóði, sem ekki verður nefnt sérstaklega. Samþykkt að 12 ára og eldri Léttfetar komi á þorrablótið. "Yngri deild" fari í leikhúsferð. Rætt og hlegið og rætt og hlegið og fenginn sér kaffisopi og kex "brutt" ?!! Þráinn og "Þráinssonur" mættu í kaffi. 

Þorbjörg Hilbertsdóttir,
"rithirðir" Vegmóðs.

E.S. Hver vill ekki fá Vegmóð í kaffi kl. 12:30 á sunnu- eða laugardögum!!?? Ha Ha

Gönguleiðir 1975 - Haust

04.10.75 - laugardagur
Gengið upp með Leirvogsá. Farið útaf hjá fyrrverandi versluninni Esju eða Esjubergi. Sævar og Þórólfur fara í V á bílunum, en Ninna er kyrr. Allir elta þó "höfuðpaurinn" að lokum og allt fer vel. Skemmtileg gönguleið og ennþá skemmtilegri lækir. Flestir vilja ganga þarna aftur. Veður gott. Héldum að það yrði vont! (Hörður, Þórólfur jr., Skarphéðinn, Dolli, Maja, Óskar Ingi og Villi)

12.10.75 - sunnudagur kl.11:00
Farið í Heiðmörk frá Vífilsstöðum. Gengið með "stírurnar í augunum"!! Gott veður. Vel mætt. (Dolli, Maja, Skarphéðinn, Þórólfur jr. og Hörður)

18.10.75 - laugardagur
Gengið um í Grafarholti. "Skot" í bak og fyrir! Gott veður og góð ganga. Fundum nokkrar golfkúlur! (Skarphéðinn, Þórólfur jr., Hörður, Maja og Dolli)
26.10.75 - sunnudagur
Gengið í ágætu veðri inni í Kollafirði. Flestir gengu gamla veginn, en nokkrir fóru "hátt" upp en voru þó ekki hátt uppi. Myndataka! Skall á með rigningu þegar við vorum komin í bílana. (Skarphéðinn, Þórólfur jr., Hörður, Óskar Ingi, Villi og Guðjón)

01.11.75 - laugardagur
Gengið í Rauðhólum í ágætu veðri en aðeins rigningu. Sumir gengu, aðrir hlupu og sumir fóru í bílum!! (Skarphéðinn, Þórólfur jr., Hörður, Óskar Ingi og Maja)

09.11.75 - sunnudagur
Gengið niður í Stálvík, gengið í fjörunni, grjót og bleyta, klifrað yfir girðingar, veður dágott. Fórum inn í hestagirðingu rétt einu sinni. (Skarphéðinn, Þórólfur jr., Hörður, Óskar Ingi, Maja og Dolli)

15.11.75 - laugardagur
Gengið upp og hjá Úlfarsfelli. Ágætis ganga. (Skarphéðinn, Hörður, Þórólfur jr., Óskar Ingi, Maja og Vilhjálmur)

23.11.75 - sunnudagur
Gengið frá "baðhúsinu" úti í Örfirisey. Snjór. Farið 2 hringi!! (Skarphéðinn, Þórólfur jr., Hörður og Óskar Ingi)

29.11.75 - laugardagur
Gengið upp við Hafravatn í snjó og roki. Með vind í rass og fyrir! (Skarphéðinn, Þórólfur jr., Hörður, Óskar Ingi, Maja og Dolli)

07.12.75 - sunnudagur
Gengið upp og niður Öskjuhlíð í ágætu veðri. Skoðaðar flugvélar sem einu sinni voru! Farið niður í Nauthólsvík, gengið í gengum "Stóraskóg"!! Góð ganga. (Skarphéðinn, Þórólfur jr., Hörður og Óskar Ingi)

13.12.75 - laugardagur
Gengið upp í Heiðmörk frá Silungapolli. Ljómandi ganga þótt veður væri hryssingslegt í byrjun. Hirðusemi - tíndum fallnar og afvelta greinar!! Var það ekki Ella??!! (Dolli, Maja og Óskar Ingi)

Gönguleiðir 1976 - Vor

04.01.76 - sunnudagur
Farið út á Seltjarnarnes í frosti, fjúki og svaka kulda. Valhúsaskóli skoðaður undir leiðsögn skólastjóra, Ó.H.Ó. Bílarnir 1, 2 og 3 og upp! (Skarphéðinn, Þórólfur jr., Hörður, Dolli, Maja og Guðjón)

17.01.76
Ekki gengið. Skarphéðinn Ó. og Valgerður giftu sig. Guðrún Lára skírð.

24.01.76
Gengið og hlaupið í "hring" á Álftanesinu í sól, frosti, logni og snjó. Ljómandi fallegt vetrarveður, en beit í kinnar! (Dolli, Maja, Óskar Ingi, Villi, Hörður og Þórólfur jr.)
31.01.76
Gengið og runnið frá CocaCola-verksmiðjunni í Árbæ, niður á hitaveitustokk. Rigning en logn. Ágæt ganga. (Dolli, Maja, Guðjón, Ásta María, Skarphéðinn, Þórólfur jr. og Hörður)

07.02.76
Gengið efst uppi í Árbæ, veginn niður að golfskála í Grafarholti. Rok. (Hörður)

14.02.76
Gengið frá Loftleiðahóteli niður í Nauthólsvík. Rok og fjúk. (Dolli)

21.02.76
Gengið frá sama stað og 07.02. nú í ljómandi veðri. Hressandi ganga. (Dolli, Maja, Óskar, Villi, Hörður og Þórólfur jr.)

06.03.76
Hlaupið og gengið í hringi á skeiðvellinum. Sumir fóru 2 hringi, aðrir 1 og 1/2 hring. (Guðjón, Ásta, Skarphéðinn, Þórólfur jr. og Hörður)

13.03.76
Gengið uppi í Breiðholti. "Tvístigið" fyrir framan og aftan Krummahóla og beðið eftir kaffitímanum!! Síðan upp á 5tu. (Hörður, Þórólfur jr. og Guðjón)

20.03.76
Gengið fyrir ofan Lögberg í ágætis veðri. Skall á með hríð þegar fólkið kom að bílunum. (Maja, Þórólfur jr. og Hörður)

27.03.76
Gengið í Heiðmörk frá Vífilsstöðum. Snjór var á jörðu, ágætis veður. Karl Óskar stal alveg "senunni". Hressandi ganga. (Guðjón, Dolli, Maja og Karl Óskar)

03.04.76
Gengið í furuskóginum í Öskjuhlíð og niður í Nauthólsvík. Dálítið kalt en við vorum fljót að hita okkur upp. (Óskar Ingi, Villi, Guðjón, Skarphéðinn, Dolli, Maja, Þórólfur jr. og Hörður)

10.04.76
Fámenn ganga í góðu veðri. Gengið frá Borgarsjúkrahúsinu niður í Fossvog. Kannski er vorið að koma? (Engin börn)

17.04.76
Hist, já það er nú það. Hægra megin við Rauðavatn á leiðinni austur, beygja til hægri, en samt ekki afleggjarann að Elliðavatni, en hjá stóra merkinu háa en samt ekki þar!! Enda fór það svo að Obba og Ninna fundu ekki staðinn, urðu að leita, fundum gönguglatt fólk að lokum. Sól, en nístingskaldi þegar snúið var frá sól. (Hörður og Þórólfur jr.)

24.04.76
Gengið í fjörunni fyrir neðan Korpúlfsstaði. Sátum og sungum fyrir seli! Þórólfur "big one" finnur 100 kall, gefur Vegmóði (nr. DA 16584831). Skarphéðinn Ó. og Valgerður + Guðrún Lára koma - finna okkur ekki, en ganga þó! Fanney og Þráinn + Karl Óskar koma - finna okkur ekki og ganga ekki! Þau skildu eftir miða á einum bílnum svohljóðandi:


24-4-76
Komum, fórum, fundum
engan, allir týndir líkt
og jörðin hafi gleypt
alla.
Fanney, Þráinn 
og Karl Óskar

Veður dýrðlegt - logn, hiti, sannkallað vorveður. (Óskar Ingi, Villi og Maja)

01.05.76
Kröfuganga. Gengið við Kúagerði í sæmilegu veðri. Leitarmenn að leita að "líkum og pokum" í sambandi við Geirfinnsmálið. Hressandi ganga. (Hörður, Maja, Skarphéðinn, Þórólfur jr., Óskar Ingi og Villi)
Þorrablót 1976

Þorrablót Vegmóðs var haldið 6. febrúar 1976 í Slippnum. Maturinn var frá Múlakaffi mjög vel útilátinn og góður. Smekklega fram borinn. Reynir veislustjóri. Stjórn, skemmti- og undirbúningsnefnd: Sigga, Óskar, Reynir, Svana, Ninna og Obba. Fólk boðið velkomið. Borðað. Myndasýning (Sævar). Vísnahelmingar (Ninna) og marserað eftir salnum og fram á W.C.! Dans. Pelaleikur (Obba). Sigurvegarar: Sigga og Bói pelabarn! Dans. Danskeppni (Obba). Sigurvegari: Rósa og Reynir. Dönsuðu aukadans. Guðjón Karl las upp bráðsmellna sögu. "Mafían" (Bói, Reynir, Búbbi og ?) sungu Gamla Nóa með "drullusokk" yfir haus. "Fimm söngur" (Valgerður, Skarphéðinn Ó., Þórólfur, Fanney og Gerða) sungu (Allir krakkar) með tenniskúlu (Obba) upp í sér. Stóð kúlan í Þórólfi? Skarpi Ó. sló í bakið og reddaði því!! Klöppuð upp. Reynir biður til Alla, fær asna!! (Svana + Gerða). Þekkirðu hann Jón sem gerir svona? (Reynir) (Reynir, Skarpi Ó., Þráinn og ?). Söngleikurinn Þyrnirós. Frábær! Skarphéðinn litli, Guðjón Karl og Dolli voru plötusnúðar og dyraverðir og stóðu sig með ágætum. Blöðrusprengingaleikur með tilburði og trukki hjá börnunum (Dolli, Maja, Skarpi, Sigga, Guðjón Karl, Ásta María, Þórólfur jr. og Hörður). Síðan var dansað og skemmt sér, börnin dönsuðu af kappi. Fólk orðið dasað upp úr miðnætti og fór að halda heim. Eftirlegugemsar ganga frá (til kl. 2 e.m.). Velheppnuð og fjörug skemmtun.

Þorramatur 	Kr.	18.000.-
Öl og gosdrykkir 	-"-	4.500.-
"Túttur" 	-"-	180.-
Kaffi o.fl. 	-"-	1.528.-
Servéttur 	-"-	964.-
		——————
	Samt. kr. 	25.172.-
		Kr. 600.- á mann

Sigga og Anna föðursystir. Ásta og Magnús. Óskar. Skarpi og Valgerður. Ásta Þ. og Fjóla. Rósa og Ólafur Helgi. Reynir, Svana, Ásta og Guðjón. Lóló og Snorri. María, Gerða og Stefán. Búbbi og Steinunn. Obba, Þórólfur, Skarpi, Þórólfur jr. og Hörður. Anna og Christian. Sævar. Guðmundur og Guðrún. Ella og Bói. Ninna, Sigga, Dolli og Maja. Hanna og Grímur. Fanney og Þráinn. Magnea og Viktor. Samtals 44 sálir.

